Goude marv Fernando I, e 1383, e tegouezhas ar galloud gant e bried, ar rouanez Leonor, kasaet gant ar bobl, hag he merch, Beatris, dimezet da Juan Iañ Kastilha. Lezvreur Fernando, João, Mestr Urzh Avis, a emsavas a-enep ar rouanez hag he mab-kaer, roue Kastilha, hag a voe trech war an estrenien en emgann Aljubarrota. Ha setu João Iañ hag e harper feal, ar chonestabl Nuno Álvares Pereira, da harozed vroadel.